ai4bharat/Pralekha huggingface dataset:
आरोग्य आणि कुटुंब कल्याण मंत्रालय
कोविड-19 सद्यस्थिती
कोविड-19 मधून बरे झालेल्यांची संख्या ही सक्रीय रुग्णांपेक्षा 50,000 हून अधिक
रुग्ण बरे होण्याचा दर 55.49% पर्यंत वाढला
नवी दिल्ली, 21 जून 2020
कोविड-19 मधून बरे होणाऱ्यांची संख्या सातत्याने वाढत आहे. आत्तापर्यंत 2,27,755 रुग्ण या आजारातून बरे झाले आहेत. गेल्या 24 तासात कोविड-19 चे 13,925 रुग्ण बरे झाले आहेत. कोविड-19 मधून बरे होण्याचा दर 55.49% पर्यंत वाढला आहे.
सध्या सक्रिय रुग्णांची संख्या 1,69,451असून ते सर्व वैद्यकीय निरीक्षणाखाली आहेत.
आज कोविड-19 मधून बरे झालेल्यांची संख्या ही सक्रीय रुग्णांपेक्षा 58,305 ने जास्त आहे.
चाचणी प्रयोगशाळांची संख्या आणि पायाभूत सुविधा वाढविण्याच्या सातत्यपूर्ण प्रयन्तांमुळे शासकीय प्रयोगशाळांची संख्या 722 पर्यंत तर खाजगी प्रयोगशाळांची संख्या 259 पर्यंत वाढली आहे .
वर्गवारी खालीलप्रमाणे:
जलद आरटी पीसीआर आधारित चाचणी प्रयोगशाळा: 547 
ट्रू नॅट आधारित चाचणी प्रयोगशाळा: 358 
सीबीएनएएटी आधारित चाचणी प्रयोगशाळा: 76 
दररोज चाचणी करण्यात येणाऱ्या नमुन्यांच्या संख्येतही वृद्धी झाली आहे. गेल्या 24 तासात 1,90,730 नमुने तपासण्यात आले. त्यामुळे आत्तापर्यंत 68,07,226 नमुने तपासण्यात आले.
कोविड-19 शी संबंधित सर्व तांत्रिक मुद्द्यांविषयी, मार्गदर्शक तत्वांविषयी आणि सल्ल्यासंबंधी अधिकृत व अद्ययावत माहितीसाठी कृपया येथे नियमितपणे भेट द्याः https://www.mohfw.gov.in/ आणि @MOHFW_INDIA.
कोविड -19 शी संबंधित तांत्रिक प्रश्न technicalquery.covid19[at]gov[dot]in यावर तर इतर प्रश्न ncov2019[at]gov[dot]in and @CovidIndiaSeva यावर पाठवू शकता.
कोविड -19 वर काही प्रश्न असल्यास कृपया आरोग्य व कुटुंब कल्याण मंत्रालयाशी संपर्क साधा : + 91-11-23978046 या हेल्पलाइनवर किंवा 1075  क्रमांकावर. कोविड-19 वरील राज्ये/केंद्रशासित प्रदेशांच्या हेल्पलाइन क्रमांकाची यादी देखील https://www.mohfw.gov.in/pdf/coronvavirushelplinenumber.pdf यावर उपलब्ध आहे.M.Chopade/V.Joshi/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
रेल्वे मंत्रालय
गरीब कल्याण रोजगार अभियान अंतर्गत भारतीय रेल्वेने 4 सप्टेंबर, 2020 पर्यंत 8,09,000 पेक्षा जास्त कामाचे मनुष्यदिवस निर्माण केले आहेत.
बिहार, झारखंड, मध्य प्रदेश, ओदिशा , राजस्थान आणि उत्तर प्रदेश या 6 राज्यांत कामाचे मनुष्यदिवस झाले आहेत
या प्रकल्पांतर्गत होणाऱ्या प्रगतीवर आणि या राज्यांतल्या स्थलांतरित मजुरांना मिळणार्या कामाच्या संधींवर रेल्वेमंत्र्यांचे लक्ष आहे
4 सप्टेंबर, 2020 पर्यंत प्रकल्प राबविण्यासाठी कंत्राटदारांना 1,631.80 कोटी रुपये देण्यात आले
गरीब कल्याण रोजगार अभियान 6 राज्यात 116 जिल्ह्यांमध्ये राबवण्यात येत आहे
या राज्यांमध्ये सुमारे 164 रेल्वे पायाभूत प्रकल्प कार्यान्वित केले जात आहेत
भारतीय रेल्वेने गरीब कल्याण रोजगार अभियान अंतर्गत बिहार, झारखंड, मध्य प्रदेश, ओदिशा, राजस्थान आणि उत्तर प्रदेश या 6 राज्यांत 4 सप्टेंबर 2020 पर्यंत 8,09,046 मनुष्यदिवस कामाची निर्मिती केली आहे.
रेल्वे आणि वाणिज्य व उद्योग मंत्री पियुष गोयल, या प्रकल्पांमधील प्रगतीवर आणि या राज्यांत स्थलांतरित कामगारांसाठी कामांच्या संधी निर्माण करण्यावर बारीक लक्ष ठेवून आहेत. या राज्यात सुमारे 164 रेल्वे पायाभूत प्रकल्प राबवण्यात येत आहेत.
4 सप्टेंबर, 2020 पर्यंत या अभियानामध्ये 12,276 कामगार सहभागी झाले असून प्रकल्प राबविण्यासाठी कंत्राटदारांना 1,631.80 कोटी रुपये दिले गेले आहेत.
राज्य सरकारबरोबर जवळून समन्वय स्थापित करण्यासाठी रेल्वेने प्रत्येक जिल्ह्यात तसेच राज्यांमध्ये नोडल अधिकारी नियुक्त केले आहेत.
रेल्वेने या योजनेंतर्गत राबवण्यात येणाऱ्या रेल्वे कामांची यादी तयार केली आहे . ही कामे पुढील बाबींशी संबंधित आहेत-  लेव्हल क्रॉसिंगसाठी सम्पर्क रस्त्याचे बांधकाम आणि देखभाल,  रेल्वे रुळांलगत प्रदूषित जलमार्ग स्वच्छ करणे, आणि नाल्यांची सफाई करणे,  रेल्वे स्थानकांकडे जाणाऱ्या रस्त्यांची देखभाल व रुंदीकरण,  ) विद्यमान लोहमार्ग /भिंती दुरुस्त करणे आणि रुंदीकरण करणे  रेल्वेच्या जमिनीच्या कडेला झाडे लावणे आणि  विद्यमान तटबंदी / कटिंग्ज / पुलांची संरक्षण कामे.
पंतप्रधान नरेंद्र मोदी यांनी कोविड19 मुळे प्रभावित झालेल्या मोठ्या संख्येने परतलेल्या स्थलांतरितांना सक्षम बनवण्यासाठी आणि त्यांना परिसरामध्ये / ग्रामीण भागात उपजीविकेच्या संधी उपलब्ध करुन देण्यासाठी 20 जून 2020 रोजी गरीब कल्याण रोजगार अभियानाच्या नावाने एक भव्य रोजगार - सार्वजनिक बांधकाम अभियान सुरु केले. गरीब कल्याण रोजगार अभियानांतर्गत टिकाऊ ग्रामीण पायाभूत सुविधांच्या उभारणीसाठी 50,000 कोटी रुपये खर्च करण्यात येणार असल्याचे पंतप्रधानांनी जाहीर केले होते.
125 दिवसांचे हे अभियान मिशन पद्धतीने राबविले जात असून 116 जिल्ह्यांमध्ये 25 प्रकारची कामे/उपक्रम राबविण्यावर लक्ष केंद्रित आहे, बिहार, उत्तर प्रदेश, मध्य प्रदेश, राजस्थान, झारखंड आणि ओडिशा.या सहा राज्यांत परत आलेल्या स्थलांतरित कामगारांची मोठी संख्या आहे. या अभियानादरम्यान 50,000 कोटी रुपयांची सार्वजनिक कामे हाती घेण्यात येत आहेत.
हे अभियान म्हणजे ग्रामीण विकास, पंचायती राज, रस्ते वाहतूक व महामार्ग, खाणी, पेयजल व स्वच्छता, पर्यावरण, रेल्वे, पेट्रोलियम व नैसर्गिक वायू, नवीन व नवीकरणीय ऊर्जा, सीमा रस्ते, दूरसंचार व कृषी या 12 वेगवेगळी मंत्रालये / विभाग यांच्यातला एक अविरत प्रयत्न असून 25 सार्वजनिक पायाभूत सुविधांची कामे जलदगतीने कार्यान्वित करण्यासाठी उपजीविकेच्या संधींमध्ये वाढ करण्याशी संबंधित आहे.
M.Iyangar/S.Kane/P.Kor
(Visitor Counter : 158
पंतप्रधान कार्यालय
भारत आणि इस्रायल दरम्यान अधिकृत राजनैतिक संबंधांच्या स्थापनेला 30 वर्षे पूर्ण झाल्यानिमित्त पंतप्रधानांचे निवेदन
सर्व इस्रायली मित्रांना भारताचा नमस्कार आणि शालोम। आजच्या दिवशी आपल्या संबंधांना एक विशेष महत्व आहे. 30 वर्षांपूर्वी, आजच्याच दिवशी आपल्या देशांमध्ये राजनैतिक संबंध पूर्णपणे स्थापन झाले होते.
दोन्ही देशांदरम्यान एका नव्या अध्यायाची सुरुवात झाली होती. भले हा अध्याय नवीन होता, मात्र आपल्या दोन्ही देशांचा इतिहास खूप जुना आहे. आपल्या लोकांमध्ये अनेक शतकांपासून घनिष्ट संबंध आहेत.
जसा भारताचा मूळ स्वभाव आहे, शेकडो वर्षांपासून आपला यहुदी समुदाय भारतीय समाजात कुठल्याही भेदभावाशिवाय , एका सौहार्दपूर्ण वातावरणात राहिला आणि वाढला आहे. त्यांनी आपल्या विकास यात्रेत महत्वपूर्ण योगदान दिले आहे
आज जेव्हा जगात महत्वपूर्ण परिवर्तन होत आहे, भारत-इस्रायल संबंधांचे महत्त्व आणखी वाढले आहे. आणि परस्पर सहकार्यासाठी नवीन उद्दिष्ट ठरवण्याची याहून उत्तम संधी आणखी कोणती असू शकते. जेव्हा भारत स्वातंत्र्याची 75 वर्षे साजरी करत आहे, जेव्हा इस्रायल आपल्या स्वातंत्र्याची 75 वर्षे पुढील वर्षी साजरी करेल आणि जेव्हा दोन्ही देश आपल्या राजनैतिक संबंधांची 30 वर्षे साजरी करत आहेत.
30 वर्षांच्या या महत्वपूर्ण वळणावर, मी तुम्हा सर्वांचे पुन्हा अभिनंदन करतो. मला पूर्ण विश्वास आहे की भारत-इस्रायल मैत्री यापुढील दशकांमध्ये परस्पर सहकार्याचे नवे विक्रम प्रस्थापित करत राहील
धन्यवाद, तोदा रब्बा ।
आरोग्य आणि कुटुंब कल्याण मंत्रालय
कोविड-19 लसीकरणाची अद्ययावत स्थिती
देशभरात 20.29 लाख आरोग्यसेवा कर्मचाऱ्यांचे लसीकरण
लसीकरण मोहिमेच्या अकराव्या दिवशी संध्याकाळी 7 वाजेपर्यंत 5,615 लाभार्थ्यांचे लसीकरण
नवी दिल्ली, 26 जानेवारी 2021
देशभरात राज्य आणि केंद्रशासित प्रदेशात आज अकराव्य दिवशी लसीकरण कार्यक्रम यशस्वीरीत्या पार पडला.
देशभरात प्रजासत्ताक दिनाच्या उत्सवाच्या निमित्ताने आज मर्यादित राज्यांमध्ये मर्यादित संख्येने लसीकरण सत्रे घेण्यात आली.
त्यानुसार, आज संध्याकाळी 7 वाजेपर्यंतच्या पाच राज्यात 5,615 लाभार्थ्यांना लस देण्यात आली. या राज्यांचा तपशील पुढीलप्रमाणे आंध्र प्रदेश , कर्नाटक , राजस्थान , तामिळनाडू  आणि तेलंगणा . आज सायंकाळी सात वाजेपर्यंत 194 सत्रे घेण्यात आली.
देशभरात लसीकरण करण्यात आलेल्या एकूण आरोग्य सेवा कर्मचाऱ्यांची संख्या 20.29 लाखांपेक्षा अधिक झाली आहे. अहवालानुसार 36,572 सत्रांत एकूण 20,29,424  लाभार्थ्यांचे लसीकरण झाले.
अंतिम अहवाल आज रात्री उशीरापर्यंत पूर्ण होईल.
|
|
अनु.क्र.
|
|
राज्य/केंद्रशासित प्रदेश
|
|
लसीकरण झालेले लाभार्थी
|
|
1
|
|
अंदमान आणि निकोबार
|
|
2369
|
|
2
|
|
आंध्रप्रदेश
|
|
1,56,129
|
|
3
|
|
अरुणाचलप्रदेश
|
|
7,307
|
|
4
|
|
आसाम
|
|
19,837
|
|
5
|
|
बिहार
|
|
88,450
|
|
6
|
|
चंडीगड
|
|
1928
|
|
7
|
|
छत्तिसगढ
|
|
40,025
|
|
8
|
|
दादरा आणि नगर हवेली
|
|
345
|
|
9
|
|
दमन आणि दिव
|
|
320
|
|
10
|
|
दिल्ली
|
|
33,219
|
|
11
|
|
गोवा
|
|
1796
|
|
12
|
|
गुजरात
|
|
91,927
|
|
13
|
|
हरयाणा
|
|
1,05,419
|
|
14
|
|
हिमाचल प्रदेश
|
|
13,544
|
|
15
|
|
जम्मू-काश्मीर
|
|
16,173
|
|
16
|
|
झारखंड
|
|
18,413
|
|
17
|
|
कर्नाटक
|
|
2,31,601
|
|
18
|
|
केरळ
|
|
71,973
|
|
19
|
|
लदाख
|
|
670
|
|
20
|
|
लक्षद्वीप
|
|
676
|
|
21
|
|
मध्यप्रदेश
|
|
67,083
|
|
22
|
|
महाराष्ट्र
|
|
1,36,901
|
|
23
|
|
मणिपूर
|
|
2485
|
|
24
|
|
मेघालय
|
|
2748
|
|
25
|
|
मिझोरम
|
|
4852
|
|
26
|
|
नागालँड
|
|
3,675
|
|
27
|
|
ओदिशा
|
|
1,77,090
|
|
28
|
|
पुद्दुचेरी
|
|
1813
|
|
29
|
|
पंजाब
|
|
39,418
|
|
30
|
|
राजस्थान
|
|
1,61,332
|
|
31
|
|
सिक्कीम
|
|
1047
|
|
32
|
|
तामिळनाडू
|
|
73,953
|
|
33
|
|
तेलंगणा
|
|
1,30,425
|
|
34
|
|
त्रिपुरा
|
|
19,698
|
|
35
|
|
उत्तरप्रदेश
|
|
1,23,761
|
|
36
|
|
उत्तराखंड
|
|
14,546
|
|
37
|
|
पश्चिम बंगाल
|
|
1,22,851
|
|
38
|
|
इतर
|
|
43,625
|
|
एकूण
|
|
20,29,424
लसीकरण मोहिमेच्या अकराव्या दिवशी संध्याकाळी 7 वाजेपर्यंत 6 एईएफआयची  नोंद झाली आहे.Jaydevi PS/S.Mhatre/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 142
संरक्षण मंत्रालय
दुबई एयर शो 2021 मध्ये भारतीय हवाई दलाच्या पथकाचा समावेश
नवी दिल्ली, 10 नोव्हेंबर 2021
अल मकतूम आंतरराष्ट्रीय विमानतळावर 14 ते 18 नोव्हेंबर 21 या कालावधीत आयोजित द्विवार्षिक दुबई हवाई प्रात्यक्षिकांमध्ये भारतीय हवाई दलाच्या तुकडीचा समावेश करण्यात आला आहे. संयुक्त अरब अमिराती सरकारने सारंग आणि सूर्यकिरण विमानांच्या हवाई प्रात्यक्षिक तुकड्यांना सहभागी होण्यासाठी आमंत्रित केले आहे. या तुकड्या सौदी हॉक्स, रशियन नाईट्स आणि संयुक्त अरब अमिरातीच्या अल फुरसान यासह जगातील काही सर्वोत्कृष्ट संघांसह प्रात्यक्षिके सादर करतील. याव्यतिरिक्त, भारतीय हवाई दलाचे हलके लढाऊ विमान  तेजस हेही प्रात्यक्षिकांमध्ये आणि जागेवर उभ्या केलेल्या विमानांच्या प्रदर्शनात सहभागी होईल.
सारंग संघाची पाच प्रगत हलकी हेलिकॉप्टर  ध्रुव, सूर्यकिरण संघाची 10 BAE हॉक 132 आणि तीन LCA तेजस 09 नोव्हेंबर 21 पर्यंत समावेशासाठी सज्ज झाली. आगमनानंतर, यूएई सशस्त्र दलाचे स्टाफ मेजर जनरल स्टाफ पायलट इशाक सालेह मोहम्मद अल-बालुशी आणि यूएई हवाई दलाच्या इतर अधिकाऱ्यांनी संघाचे स्वागत केले. 14 नोव्हेंबर 21 रोजी होणाऱ्या उद्घाटन सोहळ्यासाठी या तुकड्या आता तयारी करत आहेत.
सारंग संघाने यापूर्वी 2005 मध्ये संयुक्त अरब अमिरातीतील अल ऐन ग्रांप्रीमध्ये भाग घेतला होता, तर दुबई एअर शो ही सूर्यकिरण आणि तेजस यांच्यासाठी डोळ्यांची पारणे फेडणारी प्रात्यक्षिके सादर करण्याची पहिलीच संधी असेल.
S.Patil/S.Kulkarni/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 182
संरक्षण मंत्रालय
203 वा बॉम्बे सॅपर्स दिवस साजरा
पॅरा ड्रॉप आणि पॅरा मोटरची प्रात्यक्षिके
पुणे, 30 जानेवारी 2023
203 व्या बॉम्बे सॅपर्स दिनानिमित्त, साहसी उपक्रमांना चालना देण्यासाठी आणि नव्याने दाखल झालेल्या अग्निवीरांना प्रेरित करण्यासाठी, 30 जानेवारी 2023 रोजी दिघी येथे सेवारत आणि माजी लष्करी अधिकारी तसेच आर्मी एडव्हेंचर विंग च्या चमूद्वारे पॅरा ड्रॉप आणि पॅरा मोटर प्रात्यक्षिकांचे आयोजन करण्यात आले होते.
या प्रात्यक्षिकांमुळे बॉम्बे सॅपर्सना साहसी उपक्रमांमध्ये त्यांचे सामर्थ्य दाखवण्यासाठी एक व्यासपीठ उपलब्ध झाले तसेच याचे साक्षीदार ठरलेल्या तरुण सैनिक आणि शाळकरी मुलांमध्ये साहसाची भावना निर्माण झाली.
पॅरा रेजिमेंटल ट्रेनिंग सेंटर , बंगळुरू येथील आर्मी एडव्हेंचर विंगच्या चमूने सादर केलेल्या पॅरा मोटर शो ने या कार्यक्रमाची सुरुवात झाली. यानंतर पॅरा जंपमध्ये वरिष्ठ अधिकारी आणि माजी अधिकाऱ्यांनी भाग घेतला.लेफ्टनंट जनरल वाय डिमरी, एव्हीएसएम, व्हीएसएम, जनरल ऑफिसर कमांडिंग-इन-चीफ, सेंट्रल कमांड, लेफ्टनंट जनरल एस. एस हसबनीस , लेफ्टनंट जनरल आर. आर गोस्वामी  आणि ब्रिगेडियर डीजी पटवर्धन, कमांडंट, बीईजी आणि केंद्र , खडकी ही त्यातील काही प्रमुख नावे आहेत.
राष्ट्रसेवेत सर्वोच्च बलिदान देणाऱ्या शूर वीरांना तसेच गेल्या 200 वर्षांत बॉम्बे सॅपर्सच्या वैभवात योगदान देणाऱ्या प्रत्येक सेवारत आणि सेवानिवृत्त बॉम्बे सॅपरला ही खऱ्या अर्थाने योग्य मानवंदना होती.PIB Pune | M.Iyengar/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 128
रेल्वे मंत्रालय
रेल विकास निगम लिमिटेडला नवरत्न दर्जा
नवी दिल्ली, 3 मे 2023
रेल्वे विभागाची सार्वजनिक क्षेत्रातील केंद्रीय कंपनी,  रेल विकास निगम लिमिटेडला नवरत्न हा दर्जा मिळाला आहे.
24 जानेवारी 2023 रोजी आरवीएनएलची सार्वजनिक क्षेत्रातील कंपनी म्हणून स्थापना करण्यात आली होती. रेल्वेशी संबंधित पायाभूत सुविधा निर्माण करण्यासाठीच्या क्षमता निर्माण करण्यासाठीच्या प्रकल्पांची जलदगतीने अंमलबजावणी करणे, आणि एसपीव्ही म्हणजे स्पेशल पर्पज व्हेईकल प्रकल्पांसाठी निधी उभारणे, अशा दोन प्रमुख उद्दिष्टांसाठी, या कंपनीची स्थापना करण्यात आली होती. कंपनीने, 2005 साली संचालक मंडळाची नियुक्ती करून आपल्या कामांना सुरुवात केली. सप्टेंबर 2013 मध्ये कंपनीला मिनी रत्न दर्जा देण्यात आला. कंपनीचे अधिकृत भाग भांडवल, 3000 कोटी रुपये इतके असून त्यापैकी, थेट समभाग भांडवल, 2085 कोटी रुपये इतके आहे.
आरव्हीएनएल कडे खालील जबाबदाऱ्या देण्यात आल्या आहेत:
- प्रकल्पाच्या संपूर्ण कालचक्राच्या व्याप्तीकाळात, प्रकल्प विकास आणि अंमलबजावणीची जबाबदारी घेणे.
- काही व्यक्तिगत कार्यासाठी, गरज पडल्यास, प्रकल्प विशिष्ट एसपीव्ही निर्माण करणे.
- आरव्हीएनएल ने रेल्वे प्रकल्प पूर्ण केल्यावर, संबंधित क्षेत्रीय रेल्वे त्या प्रकल्पाचे कार्यान्वयन आणि देखभालीची जबाबदारी घेईल.
आरव्हीएनएल ला “नवरत्न” दर्जा प्रदान केल्याने अधिक अधिकार, अधिक परिचालन स्वातंत्र्य आणि आर्थिक स्वायत्तता मिळेल, ज्यामुळे आरव्हीएनएलच्या प्रगतीला मोठी चालना मिळेल, विशेषत: रेल्वेक्षेत्राच्या पलीकडे असलेल्या क्षेत्रांमध्ये आणि परदेशातील प्रकल्पांमध्येही आरव्हीएनएल आपला ठसा उमटवत आहे.
S.Patil/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 98
पंतप्रधान कार्यालय
पंतप्रधानांनी दीवच्या किनारी स्वच्छता आणि विकासावर उल्लेखनीय माहिती केली सामायिक
पंतप्रधान नरेंद्र मोदी यांनी विशेषत्वाने दीवच्या संदर्भात किनारी स्वच्छता आणि विकासावर उल्लेखनीय ट्विट थ्रेड सामायिक केला आहे.
दमण आणि दीवचे खासदार लालूभाई पटेल यांनी निळ्या ध्वज किनार्याबद्दल ट्विट केले आहे. पंतप्रधान त्याच्या उत्तरात म्हणाले:
“अद्भूत किनारपट्टी लाभलेल्या दिवच्या संदर्भात किनारी स्वच्छता आणि विकासावरील हा एक उल्लेखनीय ट्विट थ्रेड आहे. सामूहिक प्रयत्नांमुळे मानसिकतेत कसा बदल होतो आणि संपूर्ण समाजाचा फायदा कसा होतो याचे हे निदर्शक आहे.”
सुक्ष्म, लघु आणि मध्यम उदयोग मंत्रालय
खादी आणि ग्रामोद्योग आयोगाच्या मुंबई मुख्यालयात आंतरराष्ट्रीय महिला दिन साजरा
मुंबई, 8 मार्च 2022
आंतरराष्ट्रीय महिला दिन 2022 निमित्त केव्हीआयसी अर्थात खादी आणि ग्रामोद्योग आयोगाच्या मुंबई मुख्यालयाने या वर्षीच्या महिला दिनाच्या #BreakTheBias अर्थात ‘भेदभाव निपटून काढा’ या संकल्पनेवर आधारित विविध कार्यक्रमांचे आयोजन केले. यामध्ये सॅनिटरी नॅपकीन यंत्र बसवून त्याचे उद्घाटन करणे या उपक्रमाचा समावेश होता. कर्तव्यावर असताना कार्यालयात दीर्घकाळ व्यतीत करणाऱ्या महिला कर्मचाऱ्यांना या यंत्राचा मोठा उपयोग होणार आहे. या उपयुक्त उपक्रमासह पंतप्रधान रोजगार निर्माण योजनेतील महिला उद्योजकांचे अनुभव सामायिक करणे, आर्थिक व्यवस्थापन या विषयावरील व्याख्यान तसेच महिला कर्मचाऱ्यांनी सादर केलेले सांस्कृतिक कार्यक्रम हे उपक्रम पार पडले.
याआधी, केव्हीआयसीच्या मुख्य कार्यकारी अधिकारी प्रीता वर्मा यांनी कार्यालयाच्या परिसरात आयोजित करण्यात आलेल्या आणि 3 दिवस चालणाऱ्या खादी इंडिया प्रदर्शनाचे उद्घाटन केले. यावेळी देशातील विविध भागांतून आलेल्या महिला उद्योजकांनी प्रदर्शनातील स्टॉलमध्ये मांडलेल्या उत्पादनांची त्यांनी प्रशंसा केली.
यावेळी उपस्थितांना संबोधित करताना, केव्हीआयसीच्या सीव्हीओ डॉ. संघमित्रा यांनी त्यांची यशोगाथा सांगितली तसेच त्यांनी समाजाप्रती स्त्रियांचे असलेले योगदान आणि जीवनाच्या प्रत्येक टप्प्यावर त्या इतर महिलांना कशा प्रकारे पाठींबा देऊ शकतील याचे विवेचन केले. “तुमच्याकडे उत्तम शिक्षण असल्याशिवाय तुम्ही कुणालाही मदत करू शकत नाही. म्हणून उत्तम भविष्यासाठी प्रत्येकाने चांगले शिक्षण आणि उत्तम आरोग्य मिळवावे यासाठी तुम्ही तुमच्या आजुबाजुच्यांमध्ये सतत संदेश पसरवत रहा.” त्या शेवटी म्हणाल्या, “तुम्ही स्वतःची ताकद ओळखा, आपले निर्णय स्वतः घ्या आणि आपल्या आयुष्याला स्वतः आकार द्या,”R.Aghor/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 110
पंतप्रधान कार्यालय
महाराष्ट्रातल्या भिवंडी इथे इमारत कोसळून झालेल्या जीवितहानीबद्दल पंतप्रधानांकडून दुःख
नवी दिल्ली, 21 सप्टेंबर 2020
पंतप्रधान नरेंद्र मोदी यांनी महाराष्ट्रातल्या भिवंडी इथे इमारत कोसळून झालेल्या जीवितहानीबद्दल दुःख व्यक्त केले आहे.
महाराष्ट्रातल्या भिवंडी इथली इमारत दुर्घटना दुःखदायी असून मृतांच्या कुटुंबियाप्रती शोकभावना व्यक्त करत असल्याचे पंतप्रधानांनी ट्वीटरवरच्या संदेशात म्हटले आहे. जखमींच्या प्रकृतीत लवकर सुधारणा व्हावी अशी प्रार्थना करतानाच मदत आणि बचाव कार्य सुरु असून बाधितांना सर्वतोपरी सहाय्य पुरवले जात असल्याचे पंतप्रधानांनी म्हटले आहे.
U.Ujgare/N.Chitale/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
सैन्यात अग्निवीर आणि इतर श्रेणीतील भर्ती साठीच्या ऑनलाइन सामायिक प्रवेश परीक्षेला सुरुवात
नवी दिल्ली, 17 एप्रिल 2023
भारतीय सैन्यदलाने अग्निवीर, ज्युनियर कमिशन्ड अधिकारी आणि इतर श्रेणींसाठी भर्ती प्रक्रियेत संगणक आधारित ऑनलाइन सामायिक प्रवेश परीक्षा सुरू करून परिवर्तनाच्या दिशेने पहिले पाऊल टाकले आहे. पात्र नोंदणीकृत उमेदवारांची ऑनलाईन सी ई ई परीक्षा देशभरातील 176 ठिकाणी 375 परीक्षा केंद्रांवर आजपासून सुरु झाली असून ती 26 एप्रिल 2023 पर्यंत चालेल.
ही ऑनलाईन परीक्षा शिक्षण मंत्रालयाच्या अंतर्गत असलेल्या एज्युकेशन कन्सल्टन्सी सर्व्हिसेस इंडिया लिमिटेड या मिनी रत्न कंपनीच्या सहयोगाने घेतली जात आहे.
देशातील युवकांच्या तांत्रिक ज्ञानात लक्षणीय प्रगती झाली असून नेटवर्कच्या अत्यंत सुधारलेल्या संपर्क जाळ्यामुळे आणि स्मार्टफोनच्या प्रसारामुळे, देशातील युवक आता लांब अंतराचा प्रवास करून प्रत्यक्ष स्वरूपात परीक्षा देण्याऐवजी ऑनलाईन परीक्षा देण्याच्या दृष्टीने सक्षम झाला आहे. परीक्षा पद्धतीमधील या बदलामुळे निवड प्रक्रियेत आकलनविषयक दृष्टिकोनावर अधिक लक्ष केंद्रित केले जाईल आणि कोणत्याही प्रकारचे गैरप्रकार होण्याची शक्यता रोखली जाईल. याशिवाय देशभरात व्यापक प्रमाणात परीक्षा घेता येतील आणि भर्ती प्रक्रियेसाठी घेतल्या जाणाऱ्या मेळ्यात होणारी गर्दी टाळता येईल, त्यामुळे ही परीक्षा घेण्याची प्रक्रिया अधिक सुटसुटीत आणि सुलभ होईल.
नवीन भरती प्रक्रिया तीन टप्प्यात घेतली जाईल. पहिल्या टप्प्यात, www.joinindianarmy.nic.in या संकेतस्थळावर ऑनलाइन नोंदणी केलेल्या आणि आवेदन केलेले उमेदवार ऑनलाइन सामाईक प्रवेश परीक्षेला बसतील. दुसऱ्या टप्प्यात, निवड झालेल्या उमेदवारांना जून 2023 पासून भर्ती मेळाव्यासाठी संबंधित सैन्य भरती कार्यालयाने ठरवलेल्या ठिकाणी भर्ती रॅलीसाठी टप्प्याटप्प्याने बोलावले जाईल. या टप्प्यात, त्यांची शारीरिक तंदुरुस्ती चाचणी आणि शारीरिक मोजमाप चाचणी घेतली जाईल. अंतिमतः निवड झालेल्या उमेदवारांची तिसऱ्या टप्प्यात वैद्यकीय चाचणी घेण्यात येईल.त्यानंतर यशस्वी उमेदवारांची अंतिम गुणवत्ता यादी जाहीर केली जाईल.
सुधारित भर्ती प्रणालीमुळे भर्ती प्रक्रिया अधिक सुटसुटीत , पारदर्शक होईल आणि तिची रचना माहिती तंत्रज्ञानातील देशात उपलब्ध असलेल्या अद्ययावत पायाभूत सुविधांचा लाभ उत्तम प्रकारे करून घेण्याच्या दृष्टीने केलेली असेल.
N.Chitale/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 94
पंतप्रधान कार्यालय
श्यामजी कृष्ण वर्मा यांच्या जयंतीनिमित्त पंतप्रधान नरेंद्र मोदी यांनी वाहिली आदरांजली
पंतप्रधान नरेंद्र मोदी यांनी श्यामजी कृष्ण वर्मा यांच्या जयंतीनिमित्त आदरांजली अर्पण केली आहे. 2003 मध्ये स्विझर्लंडमधून श्यामजी कृष्ण वर्मा यांच्या अस्थी भारतात आणल्याचे आणि 2015 मध्ये ब्रिटनहून त्यांचे मरणोपरांत बहालीचे प्रमाणपत्र प्राप्त करण्यात आल्याचे स्मरण पंतप्रधानांनी केले आहे.
‘थोर क्रांतिकारक आणि स्वातंत्र्य सेनानी श्यामजी कृष्ण वर्मा यांच्या जयंतीनिमित्त त्यांना आदरांजली.देशाला गुलामीतून मुक्त करण्यासाठी त्यांनी आपले जीवन समर्पित केले.कृतज्ञ राष्ट्र, स्वातंत्र्याच्या लढ्यातले त्यांचे योगदान सदैव स्मरणात ठेवेल.’ असे पंतप्रधानांनी ट्वीटरवर म्हटले आहे.
श्यामजी कृष्ण वर्मा यांच्या जयंतीनिमित्त त्यांना आदरांजली.
2003 मध्ये स्विझर्लंडमधून श्यामजी कृष्ण वर्मा यांच्या अस्थी भारतात आणण्याची आणि 2015 मध्ये ब्रिटनहून त्यांचे मरणोपरांत बहालीचे प्रमाणपत्र प्राप्त करण्याची संधी मला मिळाली हा मी आशीर्वाद मानतो. त्यांचे धैर्य आणि महानता याबाबत भारताच्या युवावर्गाने अधिक जाणणे महत्वाचे असल्याचे पंतप्रधानांनी म्हटले आहे.
अर्थ मंत्रालय
मर्यादाविषयक नियमांचे उल्लंघन केल्याबद्दल 58 कंपन्यांच्या समभाग व्यवहारांचा सेबीकडून तपास सुरु
नवी दिल्ली, 28 मार्च 2023
बाजारातील फेरफार आणि अनुचित व्यापार पद्धती रोखण्यासाठी असणाऱ्या, सेबी  विनियम, 2003 चे उल्लंघन केल्याप्रकरणी, 28 फेब्रुवारी 2023 पर्यंत, भारतीय शेयर बाजार नियामक संस्था  58 कंपन्यांच्या समभाग व्यवहारांचा तपास करत आहे. राज्यसभेत आज केंद्रीय वित्त राज्यमंत्री पंकज चौधरी यांनी एका प्रश्नाच्या लेखी उत्तरात ही माहिती दिली.
या कंपन्या बनावट कंपन्या आहेत की नाही याचा शोध घेणे सेबीच्या कार्यकक्षेत येत नाही, असेही सेबीने स्पष्ट केल्याचे चौधरी यांनी सांगितले.
R.Aghor/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 102
पंतप्रधान कार्यालय
पंतप्रधानांनी अफगाणिस्तानच्या राष्ट्रपतींचे मानले आभार
नवी दिल्ली, 23 मार्च 2020
कोविड -19 आणीबाणी निधीसाठी योगदान दिल्याबद्दल पंतप्रधान नरेंद्र मोदी यांनी, अफगाणिस्तानचे राष्ट्रपती अब्दुल घनी यांचे आभार मानले आहेत.
“आपल्या दक्षिण आशियाई क्षेत्रातील शेजारधर्म आणि त्यातील ऐक्यभावना याआधारे कोविड-19 आणीबाणी निधीसाठी 10 लाख डॉलरचे योगदान दिल्याबद्दल अफगाणिस्तानला धन्यवाद ! तशक्कुर राष्ट्रपती अश्रफ घनी” असे पंतप्रधानांनी म्हटले आहे.
B.Gokhale/J.Waishampayan/P.Malandkar
(Visitor Counter : 50
पंतप्रधान कार्यालय
गांधी स्मृती येथे आयोजित प्रार्थना सभेत पंतप्रधान सहभागी
नवी दिल्ली, 30 जानेवारी 2023
पंतप्रधान नरेंद्र मोदी आज नवी दिल्लीमधील गांधी स्मृती येथे झालेल्या प्रार्थना सभेत सहभागी झाले.
पंतप्रधानांनी ट्विट केले आहे;
"आज गांधी स्मृती येथे प्रार्थना सभेत भाग घेतला."N.Chitale/S.Mukhedkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
पंतप्रधान नरेंद्र मोदी यांनी छत्तीसगडच्या स्थापना दिनानिमित्त जनतेला दिल्या शुभेच्छा
नवी दिल्ली, 1 नोव्हेंबर 2019
पंतप्रधान नरेंद्र मोदी यांनी छत्तीसगडच्या स्थापना दिनानिमित्त जनतेला शुभेच्छा दिल्या आहेत.
नैसर्गिक सौंदर्याची उधळण लाभलेल्या विविध संस्कृतीचा संगम असलेल्या या राज्याची प्रगतीच्या पथावरची वाटचाल सुरु राहो अशी सदिच्छा पंतप्रधानांनी व्यक्त केली आहे.
B.Gokhale/N.Chitale/P.Malandkar
(Visitor Counter : 54
गृह आणि शहरी व्यवहार मंत्रालय
जल जीवन मिशन पाणी पुरवठा विस्तृतपणे सार्वत्रिक करण्याची योजना
स्वच्छ भारत मिशन  2.0 पुढील 5 वर्षांसाठी जाहीर
आपल्या अर्थसंकल्पीय भाषणात माननीय अर्थमंत्र्यांनी, शाश्वत विकासाचे ध्येय-6 याअंतर्गत  जल जीवन मिशन  योजना ज्याची रचना सर्व 4378 वैधानिक शहरांमधील सर्व घरांना क्रियाशील नळांद्वारे पाणी पुरवठा विस्तृतपणे सार्वत्रिक करण्यासाठी केली आहे, ती जाहीर केली.याचे दुसरे लक्ष्य 500 अमृतशहरांमध्ये सांडपाणी व्यवस्थापन हे आहे. स्वच्छ भारत मिशन -2.0 ही योजना आरोग्य आणि कल्याण या अंतर्गत सुरू करण्यात येईल असेही अर्थमंत्र्यांनी हे जाहीर केले.अर्थमंत्र्यांनी पुढे सांगितले की,संघटीत बससेवेचे सबलीकरण करण्यासाठी डोंगराळ भाग/केंद्रशासित प्रदेश/पूर्वोत्तर राज्यांतील राजधान्यांसह 5 लाखांपेक्षा अधिक शहरांमध्ये 20,000 बसेस सुरु करण्याची योजना आखली असून त्यामुळे शहरांमधील गतीमानता वाढून जीवन सुखकर होईल.
अधिक माहितीसाठी येथे क्लिक करा
M.Chopade/S.Patgoankar/P.Kor
जलसंपदा, नदी विकास आणि गंगा पुनरुत्थान मंत्रालय
देशातील महत्वाच्या 91 धरणांमधील पाणीसाठ्यात दोन टक्क्याने घट
नवी दिल्ली, 21 डिसेंबर 2018
देशातील महत्त्वाच्या 91 धरणातल्या जलसाठ्यांमध्ये 20डिसेंबर 2018 रोजी संपलेल्या आठवड्यात 88.943 अब्ज घनमीटर पाणी शिल्लक असून, एकूण साठवणूक क्षमतेच्या ते 55 टक्के इतके आहे.
या जलसाठ्यांची एकूण साठवणूक क्षमता 161.993 अब्ज घनमीटर इतकी आहे. 91 पैकी 37 जलसाठ्यांवर 60 मेगावॅट पेक्षा जास्त क्षमतेचे जल विद्युत प्रकल्प उभारण्यात आले आहेत.
पश्चिम विभागात महाराष्ट्र आणि गुजरातचा समावेश असून यामध्ये 27 धरणांचा समावेश आहे. त्यांची एकूण जल साठवण क्षमता 31.26 अब्ज घनमीटर आहे. या साठ्यांमध्ये सध्या 12.67 अब्ज घनमीटर पाणी उपलब्ध आहे. धरणांच्या साठवणूक क्षमतेपैकी 41 टक्के पाणीसाठा उपलब्ध आहे.
हिमाचल प्रदेश, पंजाब, उत्तराखंड, मध्य प्रदेश, छत्तीसगढ, कर्नाटक, आणि तामिळनाडू या राज्यांमध्ये गेल्या वर्षीच्या तुलनेत चांगला जलसाठा उपलब्ध आहे. झारखंड, राजस्थान, ओदिशा, पश्चिम बंगाल, त्रिपुरा, गुजरात, महाराष्ट्र, उत्तर प्रदेश, आंध्रप्रदेश आणि तेलंगण आणि केरळ या राज्यांतील जलसाठ्यांमधील पाण्याचे प्रमाण गेल्यावर्षीच्या तुलनेत कमी आहे.
N.Sapre/R.Aghor/P.Malandkar
(Visitor Counter : 38
राष्ट्रपती कार्यालय
प्रसिद्धी पत्रक
नवी दिल्ली, 9 ऑक्टोबर 2020
पंतप्रधानांनी दिलेल्या सल्ल्यानुसार भारताच्या राष्ट्रपतींनी, कॅबिनेट मंत्री पीयूष गोयल यांना विद्यमान विभागांव्यतिरिक्त ग्राहक व्यवहार, अन्न व सार्वजनिक वितरण मंत्रालयाचा कार्यभार सोपविण्याचे निर्देश दिले आहेत.U.Ujgare/S.Tupe/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(